CELEX: C2005/045/03
Language: el
Date: 2005-02-19 00:00:00
Title: Απόφαση του Δικαστηρίου (τρίτο τμήμα), της 16ης Δεκεμβρίου 2004, στην υπόθεση C-271/02: Επιτροπή των Ευρωπαϊκών Κοινοτήτων κατά Βασιλείου της Σουηδίας (Παράβαση κράτους μέλους — Αλιεία — Διατήρηση και διαχείριση των πόρων — Μέτρα ελέγχου των αλιευτικών δραστηριοτήτων)

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 16ης Δεκεμβρίου 2004
   στην υπόθεση C-271/02: Επιτροπή των Ευρωπαϊκών Κοινοτήτων κατά Βασιλείου της Σουηδίας (1)
   
   (Παράβαση κράτους μέλους - Αλιεία - Διατήρηση και διαχείριση των πόρων - Μέτρα ελέγχου των αλιευτικών δραστηριοτήτων)
   (2005/C 45/03)
   Γλώσσα διαδικασίας: η σουηδική
   Στην υπόθεση C-271/02, με αντικείμενο προσφυγή λόγω παραβάσεως δυνάμει του άρθρου 226 ΕΚ, που ασκήθηκε στις 24 Ιουλίου 2002, Επιτροπή των Ευρωπαϊκών Κοινοτήτων (εκπρόσωποι: T. Van Rijn και C. Tufvesson), κατά Βασιλείου της Σουηδίας (εκπρόσωποι: A. Kruse και A. Falk), το Δικαστήριο (τρίτο τμήμα), συγκείμενο από τους A. Rosas, προέδρου τμήματος, J.-P. Puissochet (εισηγητή), S. Von Bahr, U. Lõmus και A. Ó. Caoimh, δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 16 Δεκεμβρίου 2004 απόφαση με το ακόλουθο διατακτικό:
   
               1)
            
            
               Το Βασίλειο της Σουηδίας έχοντας παραλείψει για τα έτη 1995 και 1996:
               
                           —
                        
                        
                           vα θεσπίσει τις κατάλληλες εκτελεστικές διατάξεις για τη χρήση των πoσoστώσεων πoυ του είχαν απονεμηθεί και να προχωρήσει στις επιθεωρήσεις και λοιπούς ελέγχους που απαιτούνται δυνάμει των εφαρμοστέων κοινοτικών κανονισμών,
                        
                     
                           —
                        
                        
                           να θέσει σε ισχύ κάθε αποτελεσματικό μέτρο για την πρόληψη των υπερβάσεων των ποσοστώσεων,
                        
                     
                           —
                        
                        
                           να θεσπίσει κάθε διοικητικό ή ποινικό μέτρο το οποίο είχε υποχρέωση να εφαρμόσει έναντι των πλοιάρχων οι οποίοι παρέβησαν τους ως άνω κανονισμούς ή έναντι οποιουδήποτε άλλου προσώπου που ευθύνεται για τέτοιας μορφής παράβαση,
                        
                     παρέβη τις υποχρεώσεις που υπέχει από το άρθρο 9, παράγραφος 2, του κανονισμού (ΕΟΚ) 3769/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια, και τα άρθρα 2, 21, παράγραφοι 1 και 2 καθώς και 31 του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής.
            
         
               2)
            
            
               Kαταδικάζει το Βασίλειο της Σουηδίας στα δικαστικά έξoδα.
            
         
      (1)  ΕΕ C 289 της 23.11.2002.